**Կատրին Սոֆյա Կեյն** (անգլ.՝ Katherine Sophia Kane, ծննդյան անունը՝ Բեյլի, մարտի 18, 1811(1811-03-18), Լիմերիկ, Մանսթեր, Մեծ Բրիտանիայի և Իռլանդիայի միացյալ թագավորություն - փետրվարի 25, 1886(1886-02-25), Դուբլին, Իռլանդիա, Մեծ Բրիտանիայի և Իռլանդիայի միացյալ թագավորություն), իռլանդացի բուսաբան, որը հայտնի է իր իռլանդական ծաղկող բույսերի մասին «Իռլանդական ֆլորան» (1833) գրքով։

Կենսագրություն
--------------

Կատրին Սոֆյա Բեյլին ծնվել է 1811 թվականի մարտի 11-ին՝ Հենրիի և Բրիջիթ Բեյլիի (ծննդյան անունը՝ Օ'Քելլի) ընտանիքում։ Եղել է նրանց միակ երեխան։ Նրա հայրը Անգլիայի Բերքշիրից էր և Լիմերիկ էր տեղափոխվել աշխատանքի համար՝ որպես խմիչք արտադրող։ Հորեղբայրը՝ Ֆրենսիս Բեյլին, եղել է թագավորական միության փոխնախագահ և աստղագետ։ Կատրինը ծնողներին կորցրել է փոքր տարիքում և մեծացել է քեռու՝ Մատիաս Օ'Քելլիի մոտ Կիլինում, Դուբլին։

1838 թվականին Կատրինն ամուսնացել է քիմիկոս Ռոբերտ Կեյնի հետ։ Նա Ռոբերտ Կեյնին հանդիպել է այն բանից հետո, երբ նրա «Իռլանդական ֆլորան» գիրքը սխալմամբ ուղարկվել է Ռոբերտ Կեյնին։ Երբ ամուսինն ընտրվեց նոր կազմավորված Կորկ համալսարանական քոլեջի նախագահ, Լեդի Կեյնը հրաժարվեց տեղափոխվել այնտեղ՝ նախընտրելով մնալ Դուբլինում և հոգ տանել իր էկզոտիկ բույսերի հավաքածուի համար։

Կեյնների ընտանիքի զավակներից ողջ են մնացել յոթ երեխաներ, այդ թվում` Ռոբերտ Ռոմնի Կեյնը և Հենրի Կոեյ Կեյնը։ Կատրին Սոֆյա Կեյնը մահացել է 1886 թվականի փետրվարի 25-ին Դուբլինում։

Բուսաբանական աշխատանք
---------------------

1833 թվականի անանուն հրատարակությամբ Լինեևյան բուսաբանական աշխատանքը՝ վերնագրված «Իռլանդական ֆլորան», վերագրվում է նրան։ Առաջին հրապարակման ժամանակ Կեյնը 22 տարեկան էր, չնայած ոչ մեծ աշխատանքին, այն առաջիններից էր և արժեվորվեց իր ճշգրտությամբ։ Գիրքը դարձավ հանձնարարվող բուսաբանության տեքստ Դրուբլինի Թրինիթի քոլեջում, քանի որ այն պարունակում էր առաջին գրառումները բազմաթիվ բույսերի մասին։ Գրքի կազմման աշխատանքներում նրան օգնել է Իռլանդիայի բուսաբանական այգիներից Ջոն Ուայթը, իսկ դոկտոր Վալտեր Վեյդերը խրախուսել է նրան այդ աշխատանքում։ 1836 թվականին այն ժամանակ 25-ամյա Կատրինը դարձավ առաջին կինը, որն ընտրվեց Էդինբուրգի բուսաբանական ընկերության անդամ, և նրա հերբարիումը տեղակայված է Կորկի համալսարանական քոլեջում։ Նա հետաքրքրված էր ծառերի մշակման գործով և այդ թեմային անդրադարձել է «Իռլանդացի ֆերմերների և այգեպանների ամսագրում»։

Ծանոթագրություններ
------------------

1. 1 2 3 4 5 6 7 8 9  *Nelson E. C.* Katherine Sophia Baily (Lady Kane) and The Irish Flora (1833) // *Arch. Nat. Hist.* — Edinburgh University Press, 2019. — Vol. 46, Iss. 1. — P. 44—57. — ISSN 0260-9541; 1755-6260 — doi:10.3366/ANH.2019.0552
2. 1 2 3 4 5 6 7  Byrne, Patricia M. (2009). "Kane, Katherine Sophia". In McGuire, James; Quinn, James (eds.). *Dictionary of Irish Biography*. Cambridge: Cambridge University Press.
3. 1 2  Cullen, Clara (2009). "Laurels for fair as well as manly brows". In Mulvihill, Mary (ed.). *Labcoats and Lace*. Dublin: WITS. pp. 9–21.
4. 1 2  Praeger, Robert Lloyd (1949). *Some Irish Naturalists: A Biographical Note-Book*. Dundalk: Dundalgan Press. Արխիվացված է the original 2015 թ․ փետրվարի 23-ին. Retrieved 2015 թ․ մայիսի 4. `{{cite book}}`: Unknown parameter `|dead-url=` ignored (`|url-status=` suggested) (help)
5. 1 2  Synnott, Donal (1997). "Botany in Ireland". In Wilson Foster, John; Chesney, Helena C. G. (eds.). *Nature in Ireland: A Scientific and Cultural History*. Dublin: The Lilliput Press. p. 169. ISBN 9780773518179.
6. 1 2  Desmond, Ray (1994). *Dictionary Of British And Irish Botantists And Horticulturalists*. London: Taylor & Francis Ltd. p. 393. ISBN 9780850668438.
7. ↑  Keenan, Desmond (2014). *Eighteenth Century Ireland 1703–1800 Society and History*. Xlibris Corporation. ISBN 9781499080827.
8. ↑  Keenan, Desmond (2000). *Pre-Famine Ireland: Social Structure*. United States: Xlibris Corporation. p. 421. ISBN 9781465318664.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | WikiTree |
|  |
| Չափորոշչային վերահսկողություն | VIAF: 315944671 · WorldCat VIAF: 315944671 |

 |